เงินบาทแข็งค่าต่อเนื่องจากแรงขายดอลล์-Flow ไหลเข้า
นักบริหารเงิน เปิดเผยว่า เงินบาทปิดตลาดวันนี้ที่ระดับ 35.59/61 บาท/ดอลลาร์ แข็งค่าต่อเนื่องจากช่วงเช้าที่เปิดตลาดที่ระดับ 35.73/75 บาท/ดอลลาร์ ระหว่างวันเงินบาทเคลื่อนไหวทำ Low ที่ 35.60 บาท/ดอลลาร์ และทำ High ที่ 35.75 บาท/ดอลลาร์ตอนเปิดตลาดเช้า
1 ก.พ. 2559

นักบริหารเงินเปิดเผยถึงค่าเงินบาทปิดตลาดวันนี้ (1 ก.พ.) ที่ระดับ 35.59/61 บาท/ดอลลาร์ แข็งค่าต่อเนื่องจากช่วงเช้าที่เปิดตลาดที่ระดับ 35.73/75 บาท/ดอลลาร์ ระหว่างวันเงินบาทเคลื่อนไหวทำ Low ที่ 35.60 บาท/ดอลลาร์ และทำ High ที่ 35.75 บาท/ดอลลาร์ตอนเปิดตลาดเช้า
“ระหว่างวัน..ช่วงนี้เห็นการไหลเข้ามาของเงินทุนค่อนข้างเยอะ ขายดอลลาร์ซื้อบาท ไปลงทุนทั้งหุ้นและบอนด์บ้านเรา หุ้นไป Test แถวๆ 1,300 แต่ไม่อยู่ วันนี้มีเงินทุนไหลเข้าเยอะกว่าเมื่อวันศุกร์ เพราะเงินบาทลงทางเดียวไม่มีเด้ง ส่วนนึงมาใน Emerging Market” นักบริหารเงินกล่าว ขณะที่คาดว่า แนวรับถัดไปอยู่ที่ 35.50 บาท/ดอลลาร์ ส่วนแนวต้านให้ไว้ 35.70 บาท/ดอลลาร์
 
ที่มา: สำนักข่าวอินโฟเควสท์